Rikunarita-ORG/Wikinium huggingface dataset:
# হেনরিক পন্টোপিডান

| হেনরিক পন্টোপিডান |
| --- |
| পন্টোপিডান, আনু. ১৯১৩। |
| জন্ম | (১৮৫৭-০৭-২৪)২৪ জুলাই ১৮৫৭ ফ্রেডেরসিয়া, ডেনমার্ক |
| মৃত্যু | ২১ আগস্ট ১৯৪৩(1943-08-21) (বয়স ৮৬) শার্লোটেনলুড, ডেনমার্ক |
| জাতীয়তা | ডেনিশ |
| ধরন | বাস্তববাদী লেখক |
| উল্লেখযোগ্য পুরস্কার | সাহিত্যে নোবেল পুরস্কার ১৯১৭ সালে, কার্ল অ্যাডলফ গেজেলরুপের সাথে যৌথভাবে  |
| স্বাক্ষর |
|  |

**হেনরিক পন্টোপিডান** (ডেনীয়: [ˈhenˀʁek pʰʌnˈtsʰʌpitæn]; ২৪ জুলাই ১৮৫৭ - ২১ আগস্ট ১৯৪৩) হলেন একজন ডেনিশ বাস্তববাদী লেখক যিনি "*ডেনমার্কের বর্তমান জীবন সম্পর্কিত তার প্রামাণিক বিবরণের জন্য*" ১৯১৭ সালে কার্ল অ্যাডলফ গেজেলরুপের সাথে যৌথভাবে সাহিত্যে নোবেল পুরস্কার জয় করেন।

## প্রাথমিক জীবন

ভাইকার এবং লেখকদের একটি পুরানো পরিবারের অন্তর্গত একজন জুটল্যান্ডিক ভিকারের ছেলে হিসাবে জন্মগ্রহণ করা পন্টোপিডান তার প্রকৌশল বিদ্যা অসমাপ্ত রেখে প্রাথমিক বিদ্যালয়ের শিক্ষক হিসাবে কাজে যোগ দেন এবং পরবর্তীতে ১৮৮১ সালে একজন ফ্রিল্যান্স সাংবাদিক এবং পূর্ণকালীন লেখক হিসাবে আত্মপ্রকাশ করেন।

## প্রধান সাহিত্যকর্ম

যে তিনটি উপন্যাসকে সাধারণত পন্টোপিডানের প্রধান কাজ বলে মনে করা হয় সেগুলি আনুমানিক ১৮৯০ থেকে ১৯২০ সালের মধ্যে লেখা হয়েছিল। এই রচনাগুলিতে তিনি নিজের জবানীতে বালজাক এবং জোলার ঐতিহ্যে উপন্যাসে "সমাজের বিস্তৃত বিবরণ" অংকনের একটি ডেনিশ সংস্করণ প্রতিষ্ঠা করেছিলেন। রচনাগুলো হলো:

* *Det forjættede Land* (অনুবাদ : প্রতিশ্রুত ভূমি);
* *Lykke-Per* (অনুবাদ : সৌভাগ্যবান ব্যক্তি);
* *De dødes Rige* (অনুবাদ : মৃতদের রাজ্য)।

## আরও দেখুন

* সাহিত্যে নোবেল বিজয়ীদের তালিকা;
* নোবেল পুরস্কার বিজয়ী ডেনিশদের তালিকা।

## তথ্যসূত্র

## অতিরিক্ত পঠন

* P. M. Mitchell: *Henrik Pontoppidan*. Boston, 1979।

## বহিঃসংযোগ

* গুটেনবের্গ প্রকল্পে হেনরিক পন্টোপিডান-এর সাহিত্যকর্ম ও রচনাবলী (ইংরেজি)
* List of Works
* Nobelprize.org-এ হেনরিক পন্টোপিডান  (ইংরেজি)
* টেমপ্লেট:Books and Writers
* "Pontoppidan, Henrik" । *ব্রিটিশ বিশ্বকোষ* (১১তম সংস্করণ)। ১৯১১।
# রিমি সেন

| রিমি সেন |
| --- |
| ২০১৭ সালে রিমি |
| জন্ম | শুভামিত্রা সেন  (1981-09-21) ২১ সেপ্টেম্বর ১৯৮১ কলকাতা, পশ্চিমবঙ্গ, ভারত |
| জাতীয়তা |  ভারতীয় |
| পেশা | অভিনেত্রী |
| কর্মজীবন | ২০০০-২০১১ ২০১৫-২০১৬ |
| উল্লেখযোগ্য কর্ম | ধুম, গোলমাল- ফান আনলিমিটেড |

**রিমি সেন** (জন্ম **শুভামিত্রা সেন**; ২১ সেপ্টেম্বর ১৯৮১) হলেন একজন ভারতীয় জনপ্রিয় চলচ্চিত্র অভিনেত্রী। মূলত তিনি বলিউডের চলচ্চিত্রে অভিনয় করে থাকেন। তিনি ২০০২ সালের তেলুগু চলচ্চিত্র *নি থডু কাভালী*-তে অভিনয়ের মাধ্যমে আত্মপ্রকাশ করলেও নায়িকা হিসেবে ২০০৩ সালের জনপ্রিয় ব্যবসাসফল চলচ্চিত্র *হাঙ্গামা*তে অভিনয় করেন। এছাড়াও রিমি বলিউডের জনপ্রিয় চলচ্চিত্র *ধুম সিরিজ* এর প্রথম ২টি চলচ্চিত্রে অভিনয় করেন।

## জীবনী

সেন ২০১২ সালে
সেন শুভমিত্র সেন পশ্চিমবঙ্গের কলকাতায় জন্মগ্রহণ করেন। ১৯৯৮ সালে তিনি বিদ্যা ভারতী বালিকা উচ্চ বিদ্যালয় থেকে তার স্কুল জীবন শেষ করেন। এছাড়াও তিনি কলকাতা বিশ্ববিদ্যালয় থেকে ব্যবসায় শিক্ষা বিভাগ থেকে স্নাতকোত্তর ডিগ্রি সম্পন্ন করেন।

## আপাতবাস্তব টিভি অনুষ্ঠান

| বছর | অনুষ্ঠান | ভূমিকা |
| --- | --- | --- |
|  ২০১৫ | বিগ বস ৯ | প্রতিযোগী - ৫০ দিনে উচ্ছেদ |

## চলচ্চিত্রের তালিকা

| বছর | ছলচ্চিত্র | ভূমিকা | ভাষা | অন্যান্য নোট |
| --- | --- | --- | --- | --- |
| ২০০২ | *নি থডু কাভালি* | সিন্ধু | তেলুগু |  |
| ২০০৩ | *হাঙ্গামা* | অঞ্জলী | হিন্দি |  |
| *ভগবান* | পায়েল মালহোত্রা | হিন্দি |  |
| ২০০৪ | *ধুম* | সুইটি দিক্ষীত | হিন্দি |  |
| *স্বপ্নের দিন* | আমিনা | বাংলা |  |
| ২০০৫ | *আন্দারিভান্দু* | স্বেতা | তেলুগু |  |
| *গরম মশলা* | অঞ্জলী | হিন্দি |  |
| *কিউ কি* | মায়া | হিন্দি |  |
| *দিওয়ানে হুয়ে পাগল* | তানিয়া/নাতাশা মুলচন্দানী | হিন্দি |  |
| ২০০৬ | *ফির হেরা ফেরি* | অঞ্জলী | হিন্দি |  |
| *গোলমাল: ফান আনলিমিটেড* | নিরালি | হিন্দি |  |
| *দোস্ত- মাই বেস্ট ফ্রেন্ড* |  | হিন্দি | স্টালেড |
| *ধুম ২* | সুইটি দিক্ষীত | হিন্দি | বিশেষ উপস্থিতি |
| ২০০৭ | *হ্যাট্রিক* | কাশ্মিরা | হিন্দি |  |
| *জনি গাদ্দার* | মিনি | হিন্দি |  |
| ২০০৮ | *দে তালি* | কার্তিকা/অঞ্জলী | হিন্দি |  |
| ২০০৯ | *সঙ্কট সিটি* | মোনা | হিন্দি |  |
| *হর্ন 'ওকে' প্রিজ* | রিয়া/সিয়া (দ্বৈত চরিত্র) | হিন্দি |  |
| *ইয়াহা কে হাম সিকান্দার* |  | হিন্দি | স্থগিত |
| ২০১১ | *থ্যাঙ্ক ইউ* | শিবানী | হিন্দি |  |
| *শাগ্রিদ* | বর্ষা মাথুর | হিন্দি | রিমি হিসাবে জমা |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে রিমি সেন (ইংরেজি)
# ড্রেজিং কর্পোরেশন অফ ইন্ডিয়া

ড্রেজিং কর্পোরেশন অব ইন্ডিয়া লিমিটেড|  |
| ধরন | পোর্ট কনসোর্টিয়াম |
| শেয়ারবাজার প্রতীক | * এনএসই: DREDGECORP
* বিএসই: ৫২৩৬১৮
 |
| শিল্প | * ড্রেজিং
* ভূমি পুনরুদ্ধার
 |
| প্রতিষ্ঠাকাল | ৯ মার্চ ১৯৭৬ (1976-03-09) |
| সদরদপ্তর | বিশাখাপত্তনম, ভারত |
| প্রধান ব্যক্তি | * রাজেশ ত্রিপাঠি (ব্যবস্থাপনা পরিচালক)
 |
| পণ্যসমূহ | রক্ষণাবেক্ষণ ড্রেজিং, গভীর ড্রেজিং, জমি পুনরুদ্ধার, সৈকত পরিচর্যা |
| আয় |  ₹৭,৪৩৮ মিলিয়ন (ইউএস$ ৯০.৯২ মিলিয়ন) (২০১৪) |
| নীট আয় |  ₹৬২৪ মিলিয়ন (ইউএস$ ৭.৬৩ মিলিয়ন) (২০১৪) |
| কর্মীসংখ্যা | ৫৬৬ (২০১৪) |
| ওয়েবসাইট | dredge-india.com |

**ড্রেজিং কর্পোরেশন অফ ইন্ডিয়া লিমিটেড** বা **ডিসিআই** ড্রেজিং ব্যবসায় সম্পৃক্ত একক। একচেটিয়াভাবে ভারতের জলপথ ও বন্দরগুলিতে পলি মাটি উত্তোলন বা ড্রেজিং করে নৌ-চলাচল সক্রিয় রাখে। এটি মাঝে মধ্যে শ্রীলঙ্কা, তাইওয়ান ও দুবাইয়ের সমুদ্রবন্দরগুলিতে ড্রেজিং করে। এটি মূলত রক্ষণাবেক্ষণ ড্রেজিংয়ের সাথে জড়িত। সরকারী বিধিবিধানের কারণে ভারতীয় সমুদ্রবন্দরগুলিতে প্রায় সমস্ত রক্ষণাবেক্ষণ ডেসিআই দ্বারা চালিত হয়। গভীর ড্রেজিং, সৈকত পরিচর্যা ও জমি পুনরুদ্ধারের সাথেও ডিসিআই জড়িত রয়েছে। ডিসিআই যে প্রধান সমুদ্রবন্দরগুলিতে ব্যবসা করে সেগুলি হল বিশাখাপত্তনম বন্দর, হলদিয়া, কান্ডালা, কোচিন বন্দর ও এন্নোর বন্দর।

ডিসিআই-এর সদর দফতরটি বিশাখাপত্তনমে অবস্থিত এবং ভারতের অনেক সমুদ্রবন্দরে প্রকল্প অফিস রয়েছে। এটি নৌপরিবহন মন্ত্রকে প্রতিবেদন বিবরণী পেশ করে। সংস্থাটি আইএসও ১৪০০১: ২০০৪ এবং আইএসও ৯০০১: ২০০৮ শংসাপত্র দ্বারা স্বীকৃত।

## তথ্যসূত্র

## বহিঃসংযোগ

* ড্রেজিং কর্পোরেশন অব ইন্ডিয়া
* পাবলিক এন্টারপ্রাইজ বিভাগ, ভারত
# রুশিকোন্ডা সৈকত

| রুশিকোন্ডা সৈকত |
| --- |
|  |
|  |
| অবস্থান | বিশাখাপত্তনম, অন্ধ্র প্রদেশ, ভারত |
| স্থানাঙ্ক | ﻿ / ﻿ |
| ভূতত্ত্ব | সমুদ্র সৈকত |

**রুশিকোন্ডা সৈকত** হলো ভারতের অন্ধ্র প্রদেশের বিশাখাপত্তনমে বঙ্গোপসাগরের তীরে অবস্থিত একটি সমুদ্রসৈকত। সৈকতটি রাজ্যের পর্যটন উন্নয়ন কর্পোরেশন, এপিটিডিসি কর্তৃক রক্ষণাবেক্ষণ করা হয়।

রুশিকোন্ডা সৈকতে প্যারাগ্লাইডিং
## যাতায়াত

এপিএসআরটিসি সৈকত এলাকায় নিম্নলিখিত পথে যাত্রী পরিবহন করে:

| রুট নম্বর | শুরু | সমাপ্তি | ভায়া |
| --- | --- | --- | --- |
| ৯০০কে | রেলওয়ে স্টেশন | ভীমলি সৈকত | আরটিসি কমপ্লেক্স, সিরিপুরাম, ৩ টাউন থানা, পেদ্দা ওয়াল্টাইর, লসনবে কলোনি, উশোদয়া, এমভিপি কলোনি, সাগরনগর, রুশিকোন্ডা, গীতম, মাঙ্গামারিপেটা, আইএনএস কলিঙ্গ |
| ৯০০টি | রেলওয়ে স্টেশন | টাগারাপুভালাসা | আরটিসি কমপ্লেক্স, সিরিপুরাম, ৩ টাউন থানা, পেদ্দা ওয়াল্টাইর, লসনবে কলোনি, উশোদয়া, এমভিপি কলোনি, সাগরনগর, রুশিকোন্ডা, গীতম, মাঙ্গামারিপেটা, আইএনএস কলিঙ্গ |

## আরও দেখুন

* ভারতের সমুদ্র সৈকতের তালিকা

## তথ্যসূত্র

## বহিঃসংযোগ
# সারিকা প্রসাদ

সারিকা প্রসাদ| ব্যক্তিগত তথ্য |
| --- |
| পূর্ণ নাম | সারিকা শিব প্রসাদ |
| জন্ম |  (1959-11-07) ৭ নভেম্বর ১৯৫৯ বিশাখাপত্তনম, অন্ধ্রপ্রদেশ, ভারত |
| আম্পায়ারিং তথ্য  |
| ওডিআই আম্পায়ার | ১০ (২০১২–২০১৫) |
|  |
| উৎস: ক্রিকইনফো, ২১ ফেব্রুয়ারি ২০১৬ |

**সারিকা শিব প্রসাদ** (তেলুগু: సారికా ప్రశాద్; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন **সারিকা প্রসাদ**।

## পরিসংখ্যান

| বিবরণ | প্রথম | সর্বশেষ | সর্বমোট |
| --- | --- | --- | --- |
| একদিনের আন্তর্জাতিক |  আফগানিস্তান বনাম  নেদারল্যান্ডস, শারজাহ, ১৯ মার্চ, ২০১২ |  সংযুক্ত আরব আমিরাত বনাম  হংকং, আইসিসিএ, ১৮ নভেম্বর, ২০১৫ | ১০ |
| টি২০আই |  আয়ারল্যান্ড বনাম  স্কটল্যান্ড, বেলফাস্ট, ২ আগস্ট, ২০০৮ |  আফগানিস্তান বনাম  ওমান, ফতুল্লা, ২০ ফেব্রুয়ারি, ২০১৬ | ২৮ |

## তথ্যসূত্র

## আরও দেখুন

* আম্পায়ার
* এনামুল হক
* ২০১৬ এশিয়া কাপ বাছাইপর্ব
* আইসিসি’র সেরা আম্পায়ার তালিকা

## বহিঃসংযোগ

* ইএসপিএনক্রিকইনফোতে সারিকা প্রসাদ (ইংরেজি)
# গ্রীষ্মকালীন অলিম্পিক গেমস

| গ্রীষ্মকালীন অলিম্পিক গেমস |
| --- |
|  |
| অলিম্পিক শিখা ২০১২ গ্রীষ্মকালীন অলিম্পিক লন্ডন এ অনুষ্ঠিতব্য এর সময়ের ছবি |
| গেমস |
| * ১৮৯৬
* ১৯০০
* ১৯০৪
* ১৯০৮
* ১৯১২
* ১৯১৬<
* ১৯২০
* ১৯২৪
* ১৯২৮
* ১৯৩২
* ১৯৩৬
* ১৯৪০
* ১৯৪৪
* ১৯৪৮
* ১৯৫২
* ১৯৫৬
* ১৯৬০
* ১৯৬৪
* ১৯৬৮
* ১৯৭২
* ১৯৭৬
* ১৯৮০
* ১৯৮৪
* ১৯৮৮
* ১৯৯২
* ১৯৯৬
* ২০০০
* ২০০৪
* ২০০৮
* ২০১২
* *২০১৬*
* *২০২০*
* *২০২৪*
* *২০২৮*
* *২০৩২*
 |
| ক্রীড়াসমূহ (বিস্তারিত) |
| * তীরন্দাজী
* দৌড়বাজী
* ব্যাডমিন্টন
* বাস্কেটবল
* বক্সিং
* ক্যানোয়িং
* সাইক্লিং
* ডাইভিং
* অশ্বারোহী
* ফিল্ড হকি
* ফেন্সিং
* ফুটবল
* গল্ফ
* জিমন্যাস্টিকস
* হ্যান্ডবল
* জুডো
* আধুনিক পেন্টাথলন
* রোয়িং
* সিলিং
* শুটিং
* সাঁতার
* সিঙ্ক্রোনাইজড সাঁতার
* টেবিল টেনিস
* তায়কোয়ান্দো
* টেনিস
* ট্রায়াথলন
* ভলিবল
* ওয়াটার পোলো
* ভারোত্তোলন
* কুস্তি
 |

**গ্রীষ্মকালীন অলিম্পিক গেম্‌স** (ইংরেজি: Summer Olympic Games বা the Games of the Olympiad) একটি আন্তর্জাতিক বহু-ক্রীড়াবিশিষ্ট প্রতিযোগিতা। আন্তর্জাতিক অলিম্পিক কমিটি প্রতি চার বছর অন্তর এই প্রতিযোগিতার আয়োজন করে। প্রতিটি ক্রীড়ার জন্য এক বা একাধিক ইভেন্ট থাকে এবং প্রতিটি ইভেন্টের জন্য প্রথম স্থানাধিকারীরে স্বর্ণপদক, দ্বিতীয় স্থানাধিকারীকে রৌপ্যপদক এবং তৃতীয় স্থান অর্জনকারীকে ব্রোঞ্জের পদক প্রদান করা হয়। গ্রীষ্মকালীন অলিম্পিক গেমসের ঐতিহ্য ১৯০৪ সালে শুরু হয়।

## পূর্ণাঙ্গ পদক তালিকা

সেরা কুড়িটি দেশ থেকে তথ্যসূত্র অনুয়ায়ী এবং আন্তর্জাতিক অলিম্পিক কমিটির সরকারি তথ্য অনুযায়ী।

     **বিগত দেশগুলি**

| ক্রম | দেশ | গেম | স্বর্ণ | রৌপ্য | ব্রোঞ্জ | মোট |
| --- | --- | --- | --- | --- | --- | --- |
| ১ |  মার্কিন যুক্তরাষ্ট্র (USA) | ২৭ | ১০২২ | ৭৯৫ | ৭০৫ | ২৫২২ |
| ২ |  সোভিয়েত ইউনিয়ন (URS) | ৯ | ৩৯৫ | ৩১৯ | ২৯৬ | ১০১০ |
| ৩ |  গ্রেট ব্রিটেন (GBR) | ২৮ | ২৬৩ | ২৯৫ | ২৯৩ | ৮৫১ |
| ৪ |  চীন (CHN) | ১০ | ২২৪ | ১৬৭ | ১৫৫ | ৫৪৬ |
| ৫ |  ফ্রান্স (FRA) | ২৮ | ২১২ | ২৪১ | ২৬৩ | ৭১৬ |
| ৬ |  ইতালি (ITA) | ২৭ | ২০৬ | ১৭৮ | ১৯৩ | ৫৭৭ |
| ৭ |  জার্মানি (GER) | ১৬ | ১৯১ | ১৯৪ | ২৩০ | ৬১৫ |
| ৮ |  হাঙ্গেরি (HUN) | ২৬ | ১৭৫ | ১৪৭ | ১৬৯ | ৪৯১ |
| ৯ |  পূর্ব জার্মানি (GDR) | ৫ | ১৫৩ | ১২৯ | ১২৭ | ৪০৯ |
| ১০ |  রাশিয়া (RUS) | ৬ | ১৪৮ | ১২৫ | ১৫৩ | ৪২৬ |
| ১১ |  অস্ট্রেলিয়া (AUS) | ২৬ | ১৪৭ | ১৬৩ | ১৮৭ | ৪৯৭ |
| ১২ |  সুইডেন (SWE) | ২৭ | ১৪৫ | ১৭০ | ১৭৯ | ৪৯৪ |
| ১৩ |  জাপান (JPN) | ২২ | ১৪২ | ১৩৬ | ১৬১ | ৪৩৯ |
| ১৪ |  ফিনল্যান্ড (FIN) | ২৫ | ১০১ | ৮৫ | ১১৭ | ৩০৩ |
| ১৫ |  দক্ষিণ কোরিয়া (KOR) | ১৭ | ৯০ | ৮৭ | ৯০ | ২৬৭ |
| ১৬ |  রোমানিয়া (ROU) | ২১ | ৮৯ | ৯৫ | ১২২ | ৩০৬ |
| ১৭ |  নেদারল্যান্ডস (NED) | ২৬ | ৮৫ | ৯২ | ১০৮ | ২৮৫ |
| ১৮ |  কিউবা (CUB) | ২০ | ৭৮ | ৬৮ | ৮০ | ২২৬ |
| ১৯ |  পোল্যান্ড (POL) | ২১ | ৬৮ | ৮৪ | ১৩২ | ২৮৪ |
| ২০ |  কানাডা (CAN) | ২৬ | ৬৪ | ১০২ | ১৩৬ | ৩০২ |

## আয়োজক

## তথ্যসূত্র

## বহিঃসংযোগ

* দাপ্তরিক ওয়েবসাইট
* ক্যান্ডিডেট সিটি
# ডায়ান ভেনোরা
সংক্ষিপ্ত ইউআরএল

| ডায়ান ভেনোরা |
| --- |
| Diane Venora |
| জন্ম |  (1952-08-10) ১০ আগস্ট ১৯৫২ ইস্ট হার্টফোর্ড, কানেটিকাট, মার্কিন যুক্তরাষ্ট্র |
| জাতীয়তা | মার্কিন |
| পেশা | অভিনেত্রী |
| কর্মজীবন | ১৯৮১-বর্তমান |
| দাম্পত্য সঙ্গী | আন্দজেই বার্তকভিয়াক (বি. ১৯৮০; বিচ্ছেদ. ১৯৮৯) |

**ডায়ান ভেনোরা** (ইংরেজি: Diane Venora; জন্ম: ১০ আগস্ট ১৯৫২) হলেন একজন মার্কিন অভিনেত্রী।

১৯৭৭ সালে জুলিয়ার্ড স্কুল থেকে পড়াশোনা শেষ করার পর ১৯৮১ সালে আলবার্ট ফিনির বিপরীতে *উলফেন* দিয়ে তার চলচ্চিত্রে অভিষেক হয়। তিনি ক্লিন্ট ইস্টউড পরিচালিত *বার্ড* (১৯৮৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার অর্জন করেন এবং গোল্ডেন গ্লোব পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রসমূহ হল *দ্য কটন ক্লাব* (১৯৮৪), *হিট* (১৯৯৫), *রোমিও + জুলিয়েট* (১৯৯৬), *দ্য জ্যাকেল* (১৯৯৭), *দি ইনসাইডার* (১৯৯৯) ও *হ্যামলেট* (২০০০)।

## পুরস্কার ও মনোনয়ন

| পুরস্কার | বছর | পুরস্কারের বিভাগ | মনোনীত চলচ্চিত্র | ফলাফল | সূত্র |
| --- | --- | --- | --- | --- | --- |
| **গোল্ডেন গ্লোব পুরস্কার** | ১৯৮৮ | শ্রেষ্ঠ পার্শ্ব অভিনেত্রী | *বার্ড* | মনোনীত |  |
| **নিউ ইয়র্ক ফিল্ম ক্রিটিকস সার্কেল পুরস্কার** | ১৯৮৮ | শ্রেষ্ঠ পার্শ্ব অভিনেত্রী | *বার্ড* | বিজয়ী |  |
| **লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার** | ১৯৮৮ | শ্রেষ্ঠ পার্শ্ব অভিনেত্রী | *বার্ড* | মনোনীত |  |
| **শিকাগো ফিল্ম ক্রিটিকস অ্যাসোসিয়েশন পুরস্কার** | ১৯৯৬ | শ্রেষ্ঠ পার্শ্ব অভিনেত্রী | *হিট* | মনোনীত |  |

## তথ্যসূত্র

## বহিঃসংযোগ

* অলমুভিতে ডায়ান ভেনোরা
* ইন্টারনেট মুভি ডেটাবেজে ডায়ান ভেনোরা  (ইংরেজি)
* *ডায়ান ভেনোরা* রটেন টম্যাটোস-এ
# বিজয়শান্তি

| সতী বিজয়শান্তি |
| --- |
|  |
|  |
| সংসদ সদস্য, লোকসভা |
| **কাজের মেয়াদ** ২০০৯ – ২০১৪ |
| পূর্বসূরী | এ. নারেন্দ্র |
| উত্তরসূরী | কোথা প্রভাকর রেড্ডি |
| নির্বাচনী এলাকা | মেদক |
|  |
| ব্যক্তিগত বিবরণ |
| জন্ম |  (1966-06-24) ২৪ জুন ১৯৬৬ তেনালি, মাদ্রাজ রাজ্য, ভারত |
| দাম্পত্য সঙ্গী | এম. ভি. শ্রীনিবাস প্রসাদ |
| পেশা | অভিনেত্রী, প্রযোজক, রাজনীতিবিদ |
| ওয়েবসাইট | vijayashanti.com |

 **বিজয়শান্তি সতী** (জন্ম: ২৪শে জুন ১৯৬৬) হলেন একজন ভারতীয় চলচ্চিত্র অভিনেত্রী, প্রযোজক এবং রাজনীতিবিদ। তিনি তার ৩০ বছরের দীর্ঘ চলচ্চিত্র জীবনে তেলুগু, তামিল, মালয়ালম, কন্নড় ও হিন্দিসহ বিভিন্ন ভারতীয় ভাষায় বিভিন্ন চরিত্রে ১৮০টিরও বেশি চলচ্চিত্রে অভিনয় করেছেন। তাকে দক্ষিণ ভারতীয় চলচ্চিত্রের "দ্য লেডি সুপারস্টার" এবং "লেডি অমিতাভ" হিসাবে ব্যাপকভাবে ডাকা হয়। ১৯৯০ সালে মুক্তিপ্রাপ্ত *কর্তাব্যাম* নামক চলচ্চিত্রে "সুপার পুলিশ" হিসেবে তার কাজের জন্য তিনি সেরা অভিনেত্রীর জাতীয় চলচ্চিত্র পুরস্কার লাভ করেছেন। এই চলচ্চিত্রের চরিত্রে তিনি আগ্রাসন এবং সংযমের মধ্যে দারুণ ভারসাম্য করেছিলেন, যার জন্য তিনি বেশ প্রশংসা কুড়িয়েছিলেন। ২০০২ সালে তিনি তামিলনাড়ু সরকার থেকে কালাইমণি পুরস্কার পেয়েছিলেন। তিনি ২০০২ সালে অনুষ্ঠিত ফিল্মফেয়ার পুরস্কার দক্ষিণে সাতটি ফিল্মফেয়ার পুরস্কার, সেরা অভিনয়ের জন্য ছয়টি এবং একটি ফিল্মফেয়ার আজীবন সম্মাননা পেয়েছেন। এছাড়াও তিনি সেরা অভিনেত্রীর জন্য চারটি রাষ্ট্রীয় নন্দী পুরস্কার অর্জন করেছিলেন।

১৯৮৫ সালে, বিজয়শান্তি *প্রতিঘটনা*-এ তাঁর অভিনয়ের জন্য রাজ্য কর্তৃক নন্দী পুরস্কার লাভ করেছিলেন। ১৯৮৭ সালে, তিনি চিরঞ্জীবীর সাথে *স্বয়ম ক্রুশ*-এ অভিনয় করেছিলেন। এই চলচ্চিত্রটি মস্কো আন্তর্জাতিক চলচ্চিত্র উৎসবে প্রদর্শন করা হয়েছিল এবং লুইসভিল আন্তর্জাতিক চলচ্চিত্র উৎসবে হলিউড অভিনেতা টমাস জেনের সাথে পদ্মামতি সান্ধ্য রগমের সাথে প্রদর্শন করা হয়েছিল। অতঃপর বিজয়শান্তি *অগ্নি পর্বাতম* (১৯৮৪), *চ্যালেঞ্জ* (১৯৮৪), *প্রতিঘটনা* (১৯৮৫) *রেপাতি পুরুলু* (১৯৮৬), *পাসিবাদী প্রণাম* (১৯৮৭), *মুভভা গোপালুড়ু* (১৯৮৭), *ইয়ামুদিকি মোগুড়ু* (১৯৮৮) *আথাকু ইয়ামুড়ু আম্মাইকি মোগুড়ু* (১৯৮৯), *জনকী রামুদু* (১৯৮৮) *মুদ্দুলা মাভাইয়া* (১৯৮৯), *কোন্দাবীতি দোঙ্গা* (১৯৯০), *ইন্দ্রুদু চন্দ্রুদু* (১৯৮৯), *লরি ড্রাইভার* (১৯৯০), *সাথ্রুভু* (১৯৯০), *গ্যাং লিডার* (১৯৯১), *মান্নান* (১৯৯২), *রাউডি ইন্সপেক্টর* (১৯৯২), *মন্ডি মোগুডু পেনকি পেল্লাম* (১৯৯২), *চিনারায়ুডু* (১৯৯৩) এবং *পুলিশ লকআপ* (১৯৯৩)-এর মতো জনপ্রিয় চলচ্চিত্রে অভিনয় করার মাধ্যমে নিজেকে তেলুগু চলচ্চিত্র জগতে শীর্ষস্থানীয় অভিনেত্রী হিসাবে প্রতিষ্ঠিত করেছেন এবং গণমাধ্যমে দেশের অন্যতম জনপ্রিয় এবং খ্যাতিমান অভিনেত্রী হিসাবে চিহ্নিত করা হয়। ১৯৮০-এর দশকে এবং ১৯৯০-এর দশকের শেষের দিকে তিনি একজন আকর্ষণীয় ব্যক্তিত্ব হিসেবে বিবেচিত হতেন। তেলুগু চলচ্চিত্র *কর্তাব্যাম*-এর জন্য তার পারিশ্রমিক ছিল এক কোটি রুপি, যা উক্ত সময়ে একজন নারী অভিনয়শিল্পীকে সবচেয়ে বেশি অর্থ প্রদান করা হয়েছিল। তিনি ১৯৯৮ সালে রাষ্ট্রের রাজনীতিতে যোগ দিয়েছিলেন।

## ব্যক্তিগত জীবন

বিজয়শান্তি এম. ভি. শ্রীনীবাস প্রসাদের সাথে বিবাহ বদনহনে আবদ্ধ হয়েছিলেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে Vijayshanti (ইংরেজি)
* বিজয়শান্তি অফিসিয়াল ওয়েবসাইট
* ফেসবুকে বিজয়শান্তি
* টুইটারে বিজয়শান্তি
* ইনস্টাগ্রামে বিজয়শান্তি
# স্বত্বপত্র
সংক্ষিপ্ত ইউআরএল

১৯৩৬ সালের একটি স্বত্বপত্র
বাণিজ্য বাজারেh **স্বত্বপত্র** (ইংরেজি: share) বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক।

স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাকে বলা হয় অংশপত্র মালিক।

কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন।

স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত।

## ইংরেজি পরিভাষা

ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে।

## পরিভাষা

* বাণিজ্য বাজার - financial market
* আর্থিক হাতিয়ার - financial instrument
* সম্ভার - stock
* যৌথ তহবিল - mutual fund
* সসীম দায়বদ্ধ অংশীদারী - limited partnership
* স্থাবর সম্পত্তি বিনিয়োগ ট্রাস্ট- real estate investment trust
* হিসাবের একক - unit of account
* লভ্যাংশ - dividend
* স্বত্বপত্র মালিক - shareholder
* বিলুপ্তি - liquidation

## তথ্যসূত্র
# স্ন্যাপচ্যাট
সংক্ষিপ্ত ইউআরএল

স্ন্যাপচ্যাট| এন্ড্রোয়েড এবং আইওএস-এ অ্যাপ আইকন স্ক্রিন। |
| মূল উদ্ভাবক | * ইভান স্পাইজেল
* ববি মার্ফি
* র‍্যাগি ব্রাউন
 |
| উন্নয়নকারী | স্ন্যাপ ইনকর্পোরেশন |
| প্রাথমিক সংস্করণ | সেপ্টেম্বর ২০১১ (2011-09) |
| অপারেটিং সিস্টেম | এন্ড্রোয়েড, আইওএস |
| আকার | ৫২.১৯ মেগাবাইট (এন্ড্রোয়েড) ৯৫.৭ মেগাবাইট (আইওয়েস) |
| উপলব্ধ | ২০টি ভাষায় |
| ভাষার তালিকাইংরেজি, আরবী, চাইনিজ (সাধারণ), ড্যানিশ, ডাচ, ফিনল্যান্ডীয়, ফ্রেঞ্চ, রোমানিয়ান, জার্মান, গ্রিক, ইন্দোনেশিয়ান, ইটালিয়ান, জাপানিজ, কোরিয়ান, নরওয়েজিয়ান (Bokmål), পোলিশ, পর্তুগিজ, স্প্যানিশ, সুইডিশ, তুর্কি, রাশিয়ান |
| ধরন | * ছবি আদান প্রদান
* তাৎক্ষণিক বার্তা আদান প্রদান
* ভিডিও চ্যাট
* মাল্টিমিডিয়া
 |
| লাইসেন্স | মালিকানা ভিত্তিক সফটওয়্যার |
| ওয়েবসাইট | www.snapchat.com |

স্ন্যাপচ্যাট স্পেকট্যাকলস ভেন্ডিং মেশিন, অস্টিন, টেক্সাস
**স্ন্যাপচ্যাট** হল একটি ছবির মাধ্যমে বার্তা আদান প্রদান এবং মাল্টিমিডিয়া ভিত্তিক মোবাইল অ্যাপলিকেশন, যেটির প্রতিষ্ঠাতারা হলেন ইভান স্পিজেল, ববি মার্ফি, এবং র‍্যাগি ব্রাউন, তারা মূলত মার্কিন যুক্তরাষ্ট্রের ক্যালিফোর্নিয়া রাজ্যে অবস্থিত স্টানফোর্ড বিশ্ববিদ্যালয়-এর প্রাক্তন ছাত্র, এবং এটি স্ন্যাপ ইনকর্পোরেশন দ্বারা উন্নীত, যেটির পুরো নাম স্ন্যাপচ্যাট ইনকর্পোরেশন।

স্ন্যাপচ্যাটের কয়েকটি প্রধান বিষয় সমূহের মধ্যে একটি হল, ছবি এবং বার্তা সমূহ প্রবেশযোগ্য হওয়ার আগ পযন্ত খুব কম সময়ের জন্য আয়ত্তাধীন থাকে। বর্তমানে মূলত অ্যাপটি এক ব্যক্তি থেকে আরেক ব্যক্তির মধ্যে ছবি আদান প্রদান থেকে বাহির হয়ে, দিনে ২৪ ঘণ্টার ঘটা সমন্তিত কালানুক্রমিক কনটেন্ট সমূহের সমাহার "স্টোরিস" নামক নতুন বৈশিষ্ট্যযুক্ত করেছে, এছাড়াও "ডিসকভার" নামক একটি বৈশিষ্ট্য যুক্ত করেছে যাতে, বিভিন্ন পন্যের ব্রান্ড সমূহ বিজ্ঞাপন-সমর্থিত সংক্ষিপ্ত আকারের বিনোদনও প্রদর্শন করে থাকে। স্ন্যাপচ্যাট সামাজিক গণমাধ্যমের জন্য একটি নতুন মোবাইল-একক দিকে প্রতিনিধিত্ব করার জন্য উল্লেখযোগ্য হয়ে ওঠেছে এবং এবং ভার্চুয়াল স্টিকার এবং উদ্দীপ্ত বাস্তবিক বস্তুর সাথে মিথস্ক্রিয় ব্যবহারকারীদের উল্লেখযোগ্য গুরুত্ব প্রদান করছে। ২০১৭ সালের মে মাসের হিসাব অনুযায়ী, স্ন্যাপচ্যাটের প্রতিদিনের সক্রিয় ব্যবহারকারীর সংখ্যা ১৬৬ মিলিয়ন।

## আরও দেখুন

* ইনস্ট্যান্ট মেসেজিং ক্লায়েন্টদের তুলনা
* ইফেমেরার - কোন বহিরাগত লিখিত বা মুদ্রিত বিষয় রাখা বা সংরক্ষণ করা নয়
* ১০০ মিলিয়ন সক্রিয় ব্যবহারকারীদের সাথে ভার্চুয়াল সম্প্রদায়গুলির তালিকা
* সোশ্যাল মিডিয়ার সময়রেখা
* সোবরা, আরেকটি মোবাইল অ্যাপ্লিকেশন যা নির্দিষ্ট নির্দিষ্ট সময়ের পরে বিষয়বস্তু মুছে ফেলে

## তথ্যসূত্র

## আরও পড়ুন

* Kosoff, Maya (২২ ফেব্রুয়ারি ২০১৫)। "2 dozen millennials explain why they're obsessed with Snapchat and how they use it"। *Business Insider*। Axel Springer SE। সংগ্রহের তারিখ ১০ এপ্রিল ২০১৭।

## বহিঃসংযোগ

* অফিসিয়াল ওয়েবসাইট
# যুগল (বলবিদ্যা)

একটি শক্তিশালী F বল যদি প্রয়োগ করা হয় ভর কেন্দ্র থেকে দূরে একটি অনমনীয় বস্তুতে। তবে অপর প্রান্তে ভর কেন্দ্র থেকে একই দূরত্বে একই প্রভাব পরিলক্ষিত হবে। এটাই যুগল বলবিদ্যা। সেক্ষেত্রে Cℓ = Fd হবে।
বলবিদ্যায় **যুগল** (English: Couple) অনেকগুলো বলের সমন্বয়ে গঠিত এমন একটি ব্যবস্থা যার একটি লব্ধি ভ্রামক রয়েছে কিন্তু কোন লব্ধি বল নেই। যুগলের ক্রিয়ায় কোন বস্তুতে ঘূর্ণন সৃষ্টি হয় কিন্তু বস্তুটির কোন সরণ হয় না। যুগলের ক্রিয়ায় প্রাপ্ত লব্ধি ভ্রামককে টর্ক বলা হয়।

## তথ্যসূত্র
# বিকিরণ

আপেক্ষিক ক্ষমতার তিনটি ভিন্ন ধরনের আয়োনাজিং বিকিরণ কঠিন বস্তুর মধ্য দিয়ে প্রবেশের চিত্রণ।  সাধারণত আলফা কণা (α) এক টুকরা  কাগজের দ্বারাই থেমে যায়, যেখানে বিটা কণা (β) থামানো হয় একটি অ্যালুমিনিয়াম প্লেট দ্বারা।গামা বিকিরণ (γ) তীব্রতা ঈষৎ হ্রাস পায় যখন এটি সীসার মধ্যে  প্রবেশ করে।
ক্ষতিকর ও অরক্ষিত বিকিরনের আন্তর্জাতিক প্রতীক যা মানুষের জন্য বিপদজ্জনক ও অনিরাপদ। বিকিরণ সাধারণত আলো এবং শব্দ হিসেবে প্রকৃতিতে বিদ্যমান।
পদার্থবিদ্যায়, **বিকিরণ** হল, এক প্রকার শক্তি স্থানান্তর বা  নির্গমন প্রক্রিয়া যা তরঙ্গ বা কণা আকারে শূন্য স্থান বা মাধ্যমের মধ্য দিয়ে ভ্রমণ করে। এর মধ্যে অন্তর্ভুক্ত করা হয়েছে:

* ইলেক্ট্রোম্যাগনেটিক বিকিরণ, যেমন তাপ, রেডিও তরঙ্গ, দৃশ্যমান আলো, এক্স-রে, ও গামা বিকিরণ (γ)
* কণা বিকিরণ, যেমন আলফা বিকিরণ (α), বিটা, বিকিরণ (β)এবং নিউট্রন বিকিরণ (কণার নন-জিরো বিশ্রাম শক্তি)
* শাব্দ  বিকিরণ, যেমন আল্ট্রাসাউন্ড, শব্দ, এবং সিসমিক তরঙ্গ (একটি বাহ্যিক ট্রান্সমিশন মাধ্যমের উপর নির্ভরশীল)
* মহাকর্ষীয় বিকিরণ, বিকিরণ যা মহাকর্ষীয় তরঙ্গের বা  স্থান-কাল বক্রতা রূপ নেয়।

বিচ্ছুরিত কণার শক্তির উপর নির্ভর করে বিকিরণকে প্রায়ই আয়োনাজিং বা নন-আয়োনাজিং হিসাবে শ্রেণীকরণ করা হয়। পরমাণু ও অনুকে আয়নিত করার এবংরাসায়নিক বন্ধন  ভাঙার মত পর্যাপ্ত শক্তি প্রায় ১০ ইলেক্ট্রো ভোল্ট শক্তি আয়নাজিং বিকিরন বহন করে। তেজস্ক্রিয় পদার্থ যা α, β, বা γ  রশ্মির সাথে সাথে  হিলিয়াম নিউক্লিয়াস,ইলেকট্রন বা পজিট্রনেরএবং ফোটন  নির্গত করে তা আয়নাজিং বিকিরনের একটি সাধারণ উৎস। অন্যান্য উৎসের মধ্যে রয়েছে এক্স-রে, পজিট্রনের, নিউট্রন, মেসন সেকেন্ডারি কসমিক রে যা প্রাইমারি কসমিক রে পৃথিবীর বায়ু মন্ডলের সাথে আন্তক্রিয়ার পড়ে উৎপাদিত হয়।

গামা রশ্মি, এক্স-রে এবং অতিবেগুনী রশ্মির উচ্চতর শক্তি পরিসর ইলেক্ট্রোম্যাগনেটিক বর্ণালীর আয়নাইজিং অংশ গঠন করে। "আয়নাইজ" শব্দটি একটি পরমাণু থেকে দূরে এক বা একাধিক ইলেক্ট্রন ভেঙ্গে যাওয়াকে বোঝায়, এমন একটি ক্রিয়া যার জন্য অপেক্ষাকৃত উচ্চ শক্তির প্রয়োজন হয় যা এই ইলেক্ট্রোম্যাগনেটিক তরঙ্গ সরবরাহ করে। বর্ণালীতে আরও নিচে, নিম্ন অতিবেগুনি বর্ণালীর অ-আয়নাইজিং নিম্ন শক্তিগুলি পরমাণুকে আয়নিত করতে পারে না, কিন্তু আন্তঃপারমাণবিক বন্ধনগুলিকে ব্যাহত করতে পারে যা অণু গঠন করে, যার ফলে পরমাণুর পরিবর্তে অণুগুলি ভেঙে যায়; এর একটি ভাল উদাহরণ হল দীর্ঘ তরঙ্গদৈর্ঘ্য সৌর অতিবেগুনী দ্বারা সৃষ্ট রোদে পোড়া। দৃশ্যমান আলো, ইনফ্রারেড এবং মাইক্রোওয়েভ ফ্রিকোয়েন্সিতে UV এর চেয়ে দীর্ঘ তরঙ্গদৈর্ঘ্যের তরঙ্গগুলি বন্ধন ভাঙতে পারে না তবে তাপ হিসাবে অনুভূত বন্ধনে কম্পন সৃষ্টি করতে পারে। রেডিও তরঙ্গদৈর্ঘ্য এবং তার নিচে সাধারণত জৈবিক সিস্টেমের জন্য ক্ষতিকারক হিসাবে বিবেচিত হয় না। এগুলি শক্তির তীক্ষ্ণ বর্ণনা নয়; নির্দিষ্ট ফ্রিকোয়েন্সির প্রভাবে কিছু ওভারল্যাপ আছে।

"বিকিরণ" শব্দটি একটি উৎস থেকে বিকিরণকারী তরঙ্গের ঘটনা (অর্থাৎ, সমস্ত দিকে বাইরের দিকে ভ্রমণ) থেকে উদ্ভূত হয়। এই দিকটি পরিমাপ এবং শারীরিক এককগুলির একটি সিস্টেমের দিকে নিয়ে যায় যা সমস্ত ধরনের বিকিরণে প্রযোজ্য। কারণ এই ধরনের বিকিরণ মহাকাশের মধ্য দিয়ে যাওয়ার সাথে সাথে প্রসারিত হয় এবং এর শক্তি সংরক্ষিত (শূন্যতায়), একটি বিন্দু উত্স থেকে সমস্ত ধরনের বিকিরণের তীব্রতা তার উত্স থেকে দূরত্বের সাথে সম্পর্কিত একটি বিপরীত-বর্গীয় আইন অনুসরণ করে। যে কোনো আদর্শ আইনের মতো, বিপরীত-বর্গীয় আইন একটি পরিমাপিত বিকিরণের তীব্রতাকে আনুমানিক করে যে পরিমাণ উৎসটি একটি জ্যামিতিক বিন্দুকে আনুমানিক করে।

## আরো দেখুন

## নোট এবং রেফারেন্স
# পরিত্রাণ তত্ত্ব

পরিত্রাণ তত্ত্ব
**পরিত্রাণ তত্ত্ব** (/soʊˌtɪriˈɒlədʒi/; গ্রিক: σωτηρία, ইংরেজি: Soteriology) হলো পরিত্রাণের ধর্মীয় মতবাদের অধ্যয়ন। অনেক ধর্মে পরিত্রাণ তত্ত্ব বিশেষ তাৎপর্যপূর্ণ স্থান দখল করে আছে। ধর্মবিদ্যার কেতাবি ক্ষেত্রে, পরিত্রাণ তত্ত্বকে পণ্ডিতরা বিভিন্ন ধর্মের মূল বিষয়বস্তু হিসাবে বোঝায় এবং প্রায়শই তুলনামূলক প্রেক্ষাপটে অধ্যয়ন করা হয়; অর্থাৎ, পরিত্রাণ কী এবং এটি কীভাবে পাওয়া যায় সে সম্পর্কে বিভিন্ন ধারণার তুলনা করা।

## তথ্যসূত্র

## আরও পড়ুন

* John McIntyre, *Shape of Soteriology: Studies in the Doctrine of the Death of Christ*, T&T Clark, 1992.
* Kumar, Santosh (২০১৯), *Salvation: In the Light of the Cross and the Crescent*, Notion Press, আইএসবিএন ৯৭৮১৬৪৭৬০৪৯৭৪